Pragfoto's wag op wenners van skattejag | Netwerk24
Deur Hanri Wondergem 15 Oktober 2020 20:35
Clarissa Koen van die Silber Studio-span afgeneem deur Rudi Silberman, haar verloofde.Foto: Silber Studio
Twee smoorverliefde fotograwe wat ander smoorverliefde paartjies se spesiale oomblikke vasvang, is 'n wenresep vir troufoto's. Dit is die mening van Rudi Silberman en Clarissa Koen van Silber Studio.
Dié troufotograwe skenk pryse van R35 000 vir die wenners van vanjaar se Wedding Hub-skattejag. Silber Studio gaan sorg vir die wenpaartjie se verlowingsfotosessie, troufotografie en 'n kortfliek oor hul troudag.
"Ons missie is om 'n onvergeetlike ervaring voor ons kamera te bied, asook tydlose foto's wat paartjies lewenslank sal bewaar," sê Silberman.
As jy verloof is en in aanmerking wil kom vir die prys, skryf in vir die Wedding Hub-skattejag. Daar is ook 'n troue, wittebrood en talle ander pryse op die spel. Die skattejag is 'n reis waar verloofdes leidrade kry, legkaarte bou en hoop om as wenners uit die stryd te tree. Dit word moontlik gemaak deur Wedding Hub, Diep in die Berg, Olivelli, Beeld, Pretoria FM en talle ander trotse borge.
Vir meer inligting oor en inskrywings vir die skattejag, besoek weddinghub-sa.co.za.
As jy meer wil weet oor Silber Studio, besoek silberstudio.co.za, e-pos rudi@silberstudio.co.za of skakel 074 778 9882.
"Ons wil hê jy moet na die foto's kyk en daardie oomblik herleef. Dit is meer as net 'n dag," sê Silberman.